ai4bharat/Pralekha huggingface dataset:
పర్యటక మంత్రిత్వ శాఖ
"ట్యాపింగ్ ది పొటెన్షియల్ ఆఫ్ కశ్మీర్: అనథర్ డే ఇన్ ప్యారడైజ్" పేరిట, కశ్మీర్లో ఈ నెల 11-13 తేదీల్లో భారీ పర్యాటక ప్రోత్సాహక కార్యక్రమాన్ని నిర్వహించనున్న కేంద్ర పర్యాటక శాఖ
ఈ నెల 11, 12, 13 తేదీల్లో, "ట్యాపింగ్ ది పొటెన్షియల్ ఆఫ్ కశ్మీర్: అనథర్ డే ఇన్ ప్యారడైజ్" పేరిట, కశ్మీర్లో భారీ పర్యాటక ప్రోత్సాహక కార్యక్రమాన్ని కేంద్ర పర్యాటక శాఖ నిర్వహించబోతోంది. జమ్ము&కశ్మీర్ లెఫ్టినెంట్ గవర్నర్ శ్రీ మనోజ్ సిన్హా, కేంద్ర పర్యాటక & సాంస్కృతిక శాఖ సహాయ మంత్రి  శ్రీ ప్రహ్మాద్ సింగ్ పటేల్ ప్రారంభ కార్యక్రమంలో ఉపన్యసించనున్నారు.
జమ్ము&కశ్మీర్ పర్యాటక విభాగం, ఫిక్కి, ఇండియన్ గోల్ఫ్ టూరిజం అసోసియేషన్ తో కలిసి కేంద్ర ప్రభుత్వం ఈ కార్యక్రమం చేపడుతోంది. జమ్ము&కశ్మీర్ పర్యాటక సౌందర్యాన్ని ప్రదర్శించి; ఆ ప్రాంతాన్ని విశ్రాంతి, సాహస, పర్యావరణ, వివాహాలు, చిత్రీకరణలు, మైస్ కార్యక్రమాల గమ్యస్థానంగా మార్చడం ఈ మూడు రోజుల కార్యక్రమం లక్ష్యం. కేంద్ర పర్యాటక శాఖ కార్యదర్శి శ్రీ అరవింద్ సింగ్ సహా సీనియర్ అధికారులంతా ఈ కార్యక్రమంలో పాల్గొంటారు.
తులిప్ గార్డెన్ పర్యటన సహా అనేక ఆసక్తికర కార్యక్రమాలు, చర్చలు, సాంకేతిక పర్యటనలు, ప్రదర్శనలు, ముఖాముఖులు ఈ మూడు రోజుల కార్యక్రమంలో భాగంగా ఉంటాయి. దేశంలోని ఇతర ప్రాంతాల్లో ఉన్న ప్రముఖ పర్యాటక నిర్వాహకులు బీ2బీ కార్యక్రమంలో పాల్గొని, జమ్ము&కశ్మీర్లోని పర్యాటక నిర్వాహకులతో చర్చలు జరుపుతారు. జమ్ము&కశ్మీర్ పర్యాటక ఉత్పత్తుల ప్రదర్శనలు ఉంటాయి. కేంద్ర పర్యాటక శాఖ కార్యదర్శి శ్రీ అరవింద్ సింగ్, జమ్ము&కశ్మీర్ పర్యాటక శాఖ కార్యదర్శి శ్రీ సర్మద్ హఫీజ్ సహా సీనియర్ అధికారుల ప్రసంగాలు ఈ కార్యక్రమంలో ఉంటాయి.
'ప్రాధాన్యత పర్యాటక ప్రాంతంగా మరింత ఉన్నత దశకు కశ్మీర్ను తీసుకెళ్లడం', 'ఉత్తేజభరిత సంఘటనల ప్రాంతంగా కశ్మీర్ను మార్చడం', 'విభిన్న కశ్మీర్ పర్యాటక ఉత్పత్తుల ప్రదర్శన', 'వజ్వాన్, జఫ్రాన్, షికారా కథ కొనసాగింపు' అంశాలపై ఈ నెల 12న ప్యానెల్ చర్చలు, సమావేశాలతోపాటు, మాస్టర్ చెఫ్ పంకజ్ బదౌరియాతో 'చాయ్ పే చర్చ'ను నిర్వహిస్తారు. ప్రఖ్యాత దాల్ సరస్సు వద్ద లేజర్, సాంస్కృతిక ప్రదర్శనలను జమ్ము&కశ్మీర్ పర్యాటక శాఖ ఏర్పాటు చేయనుంది. కెన్యా, వియత్నాం, జార్జియా దౌత్యవేత్తలు సహా ముఖ్య ఆహ్వానితులు, దేశంలోని ప్రముఖ గోల్ఫ్ క్రీడాకారులతో శ్రీనగర్లోని రాయల్ స్ప్రింగ్స్ గోల్ఫ్ కోర్సులో గోల్ఫ్ పోటీలను కూడా నిర్వహించనున్నారు.
సమాచార, ప్రసార మంత్రిత్వ శాఖ
టిఫ్ 2023లో భారత ప్రతినిధి బృందానికి నాయకత్వం వహిస్తున్న డాక్టర్ ఎల్ మురుగన్
ఈ నెల 29న, 15వ 'తాష్కెంట్ ఇంటర్నేషనల్ ఫిల్మ్ ఫెస్టివల్' ప్రారంభోత్సవంలో భారతదేశం తరపున కేంద్ర సమాచార & ప్రసార శాఖ సహాయ మంత్రి డా. ఎల్ మురుగన్ పాల్గొన్నారు. భారతీయ ప్రతినిధి బృందంలో, సీనియర్ చలనచిత్ర నిర్మాత & దర్శకుడు శ్రీ ఉమేష్ మెహ్రా, 'నేషనల్ ఫిల్మ్ డెవలప్మెంట్ కార్పొరేషన్'  అధికారులు ఉన్నారు. చలనచిత్ర నిర్మాణంలో భారతదేశం, ఉజ్బెకిస్థాన్ మధ్య సోవియట్ కాలం నుంచి బలమైన సహకారం కొనసాగుతోంది. ఎన్ఎఫ్డీసీ-ఉజ్బెక్ కినో  ఉమ్మడి చర్యల ద్వారా రెండు సంస్థల మధ్య సహకారం మరింత బలోపేతం కావడానికి ఈ చిత్రోత్సవం దోహదం చేసింది.
ఉజ్బెకిస్తాన్ సంస్కృతి & పర్యాటక శాఖ మంత్రి మిస్టర్ ఓజోద్బెక్ నజర్బెకోవ్తో డా. మురుగన్ సమావేశం అయ్యారు. రెండు దేశాల మధ్య స్నేహం, సహకారాన్ని గుర్తు చేసుకున్నారు. చలనచిత్ర నిర్మాణం, సంస్కృతి సహా వివిధ రంగాల్లో ద్వైపాక్షిక సంబంధాలను విస్తరించాల్సిన అవసరాన్ని ఇరుపక్షాలు అంగీకరించాయి.
ప్రధాన మంత్రి శ్రీ నరేంద్ర మోదీ నాయకత్వంలో, భారతదేశ సృజనాత్మక ఆర్థిక వ్యవస్థను బలోపేతం చేసేందుకు భారత ప్రభుత్వం అనుసరిస్తున్న దృఢమైన విధానాలను, భారతదేశ దృశ్య-శ్రవణ రంగంలో అద్భుతమైన వృద్ధిని డా. మురుగన్ ఉజ్బెక్ ప్రతినిధులకు వివరించారు. చలన చిత్రాల సహ-నిర్మాణం, చిత్రీకరణ, చిత్రీకర అనంతర రంగాల్లో సహకారం అందిస్తామని చెప్పారు. ఫిలింస్ అండ్ టెలివిజన్ ఇన్స్టిట్యూట్ ఆఫ్ ఇండియా వంటి సంస్థల ద్వారా ఉజ్బెక్ చిత్ర నిర్మాతలు, విద్యార్థులకు శిక్షణ అందించడానికి కూడా భారత్ సిద్ధంగా ఉంది.
చలనచిత్రోత్సవం సందర్భంగా, టర్కీ సాంస్కృతిక & పర్యాటక శాఖ సహాయ మంత్రి డా. బి ముంకు నేతృత్వంలోని ఆ దేశ ప్రతినిధి బృందంతోనూ డాక్టర్ మురుగన్ సమావేశం అయ్యారు. భారతదేశంలో చలనచిత్రాల నిర్మాణాలకు ఉన్న అద్భుతమైన అవకాశాల గురించి, అందుబాటులో ఉన్న అత్యాధునిక సాంకేతిక మౌలిక సదుపాయాల గురించి టర్కీ బృందానికి వివరించారు.
ఆయుష్
ఆయుష్ చికిత్సా సంబంధ కేసుల భండాగారం  పోర్టల్, ఆయుష్ సంజీవని యాప్ మూడవ సంచికను ప్రారంభించిన ఆయుష్ మంత్రి
ఆయుష్ చికిత్సా విధానాలు శాస్త్రీయమైనవి : శ్రీ కిరణ్ రిజ్ జూ
కేంద్ర ఆయుష్ మంత్రిత్వ శాఖ గురువారం మరో ముందడుగు వేసింది. వీడియో కాన్ఫరెన్సు ద్వారా జరిగిన కార్యక్రమంలో కేంద్ర యువజన వ్యవహారాలు, క్రీడలు మరియు ఆయుష్ మంత్రిత్వ శాఖల సహాయ మంత్రి  శ్రీ కిరణ్ రిజ్ జూ ఆయుష్ చికిత్సా సంబంధ కేసుల భండాగారం  పోర్టల్, ఆయుష్ సంజీవని యాప్ మూడవ సంచికను ప్రారంభించారు. ఇది చరిత్రాత్మకమని మరియు అత్యంత ముఖ్యమైందని ఆయుష్ మంత్రి అన్నారు. ఆయుష్ చికిత్సా విధానాలు శాస్త్రీయమైనవని పేర్కొంటూ భారతీయ సంప్రదాయ వైద్య విధానం మన జీవన విధానానికి అందిస్తున్న తోడ్పాటును తక్కువచేసి మాట్లాడే వారి వాదనలను కొట్టి పారేయడానికి ఏ సి సి ఆర్ పోర్టల్, సంజీవని యాప్ కీలక పాత్ర పోషించే చర్యలని మంత్రి అన్నారు. ఆయుష్ మంత్రిత్వ శాఖ చేస్తున్న కృషిని ప్రశంసిస్తూ, ప్రపంచంలో సత్వర మార్పులు చోటుచేసుకుంటున్న ఈ తరుణంలో ఆధునిక సాంకేతిక పరిజ్ఞానాన్ని అందిపుచ్చుకోవాలని మంత్రి అన్నారు. సంపన్నమైన, శాస్త్రీయమైన భారతీయ ఆరోగ్య సంప్రదాయాలు శక్తివంతమైన ఇన్ఫర్మేషన్ టెక్నాలజీని ఉపయోగంలోకి తేవాలని ఆయన అన్నారు. విశ్వ మహమ్మారి కరోనా రోగుల చికిత్సలో ఆయుష్ కృషి మహత్తరమైనదని, ఆత్మనిర్భర్ భారత్ కు గణనీయమైన తోడ్పాటును అందించగలదని అయన అన్నారు. కొన్నేళ్ల కిందట గౌరవనీయ ప్రధానమంత్రి ప్రారంభించిన నమస్తే పోర్టల్ తరువాత ఇప్పుడు ఈ పోర్టల్ ప్రారంభించడం చరిత్రాత్మకమని కూడా అయన అన్నారు. ఇప్పుడు ఆయుర్వేద, అల్లోపతి వైద్య విధానాల మధ్య తారతమ్యాన్ని, గొప్పతనాన్ని గురించి కొన్ని ప్రసార సాధనాలు పనిగట్టుకొని కథనాలు ప్రసారం చేస్తున్నాయని , ఈ చర్చ పూర్తిగా నిరాధారమైనది, అనవసరమైనదని కూడా మంత్రి అన్నారు.
ఈ సందర్భంగా ఆయుష్ కార్యదర్శి వైద్య రాజేష్ కోటెచ మాట్లాడుతూ ఆయుష్ కేసుల రిపోజిటరీ మరియు స్థాయి పెరిగిన సంజీవని యాప్ రెండూ కూడా విస్తృతమైన డిజిటల్ ఆరోగ్య కార్యక్రమానికి తోడ్పడగలవని అన్నారు. ఆయుష్ తన శాస్త్రీయ పనులను మరింత ముందుకు తీసుకెళ్లడానికి ఈ రిపోజిటరీ మరియు యాప్ సహాయపడగలవని కార్యదర్శి ఉద్ఘాటించారు.
ఆయుష్ వైద్యులు మరియు సాధారణ ప్రజానీకానికి ఆయుష్ చికిత్స రిపోజిటరీ పోర్టల్  ఒక వేదికగా ఉపయోగపడగలదు.
కేరళకు చెందిన అమృతా స్కూల్ ఆఫ్ ఆయుర్వేద రీసర్చ్ రాయిరెక్టర్ డాక్టర్ పి. రామ్ మనోహర్ ఏసిసిఆర్ పోర్టల్ ప్రాముఖ్యతను గురించి వివరించారు. కోవిడ్ -19 మహమ్మారి రోగులకు చికిత్స చేయడానికి ఆయుష్ వైద్యులు ఉపయోగించిన ప్రక్రియలేమిటి? రోగుల స్పందన ఎలావుంది, నయమైన తీరు వంటి విషయాలను క్రోడీకరించి నిక్షిప్తం చేయడానికి ఈ పోర్టల్ ఎంతగానో సహాయపడగలదని ఆయన వెల్లడించారు. వివిధ వ్యాధుల చికిత్సలో ఆయుష్ వైద్యవిధానం శక్తిసామర్ధ్యాలను లిఖితం చేస్తుంది.
ప్రపంచ ఆరోగ్య సంస్థ  ప్రధాన కార్యాలయం సంప్రదాయ వైద్య విభారంలో ఆయుష్ మంత్రిత్వ శాఖ తరపున టెక్నీకల్ ఆఫీసర్ గా పనిచేస్తున్న డాక్టర్ జి. గీతాకృష్ణన్ మాట్లాడుతూ స్థాయి పెరిగిన సంజీవని యాప్ వైద్యులకు మరియు సాధారణ ప్రజానీకానికి ఎంతో ఉపయోగకారిగా ఉంటుందని అన్నారు. వ్యాధిలక్షణ రహిత, స్వల్ప, మితమైన కోవిడ్- 19 కేసుల చికిత్సలో ఆయుష్ సామర్ధ్యం, రోగుల స్పందన, కోలుకునే తీరు మొదలైన అంశాలను, ఆయుష్ 64 , కాబాసుర కుడినీర్ మందుల వినియోగం వంటి విషయాలను అధ్యయనం చేసి / లిఖితం చేయడానికి యాప్ ఎంతగానో తోడ్పడగలదని ఆయన అన్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 212.52 కోట్ల డోసులు  అందించారు
గత 24 గంటల్లో 12,90,443 డోసులు అందించారు
దేశవ్యాప్త క్రియాశీల కేసుల సంఖ్య 62,748
మొత్తం కేసుల్లో క్రియాశీల కేసులు 0.14%
ప్రస్తుత రికవరీ రేటు 98.67%
గత 24 గంటల్లో 9,828 మంది కోలుకున్నారు. దీంతో, కోలుకున్నవారి మొత్తం సంఖ్య 4,38,45,680 కు పెరిగింది.
గత 24 గంటల్లో 7,946 కొత్త కేసులు నమోదయ్యాయి.
రోజువారీ పాజిటివిటీ రేటు 2.98%
వారపు పాజిటివిటీ రేటు 2.57%
గత 24 గంటల్లో చేసిన 2,66,477 కొవిడ్ పరీక్షలతో కలిపి ఇప్పటివరకు 88.61 కోట్ల పరీక్షలు చేశారు.
మహిళా, శిశు అభివృద్ధి మంత్రిత్వ శాఖ
ప్రధానమంత్రి రాష్ట్రీయ బాల పురస్కార్కు దరఖాస్తు చేసుకునేందుకు ఆఖరు తేదీ 31 ఆగస్టు 2023వరకు పొడిగింపు
ప్రధానమంత్రి రాష్ట్రీయ బాల పురస్కార్ దరఖాస్తుల స్వీకరణకు ఆఖరు తేదీని 31 జులై 2023 నుంచి 31 ఆగస్టు 2023కు మహిళా, శిశుసంక్షేమాభివృద్ధి మంత్రిత్వ శాఖ పొడిగించింది.
ప్రధానమంత్రి రాష్ట్రీయ బాల పురస్కార్ , 2024కు దరఖాస్తులు నేషనల్ అవార్డ్స్ పోర్టల్ లో అందుబాటులో ఉంచి ప్రారంభించడం జరిగిందని ప్రజలకు తెలియచేయడం జరుగుతోంది. అసాధారణ స్థాయిలో ప్రతిభను కనబరచి, జాతీయ స్థాయిలో గుర్తింపుకు అర్హమైన బాలలకు సాహసం, క్రీడలు, సామాజిక సేవ, శాస్త్ర& సాంకేతిక, పర్యావరణం, కళలు & సంస్కృతి రంగాలలో ఈ అవార్డులను ఇస్తారు.
భారత పౌరసత్వం కలిగి, దేశంలో నివసిస్తూ, 18 ఏళ్ళకు  మించని బాలలు ఎవరైనా ఈ అవార్డుకు దరఖాస్తు చేసుకోవచ్చు. ఈ అవార్డుకు అర్హమైన బాలుడు/ బాలికను ఏ వ్యక్తి అయినా నామినేట్ చేయవచ్చు. ఈ లక్ష్యంతో రూపొందించిన ఆన్లైన్ పోర్టల్ https://awards.gov.in ద్వారా మాత్రమే పిఎంఆర్బిపి దరఖాస్తులను స్వీకరిస్తారు.
మంత్రిమండలి
వస్తువులు మరియు సేవల పన్ను నెట్ వర్క్ లో ప్రభుత్వ యాజమాన్యాన్ని పెంచేందుకు మరియు ప్రస్తుతం ఉన్న స్వరూపం లో సంధి కాల ప్రణాళిక తో కూడినటువంటి మార్పు కు ఆమోదం తెలిపిన మంత్రివర్గం
వస్తువులు మరియు సేవల పన్ను నెట్ వర్క్ లో ప్రభుత్వ యాజమాన్యాన్ని పెంచేందుకు మరియు ప్రస్తుత స్వరూపం లో ఈ దిగువ పేర్కొన్న విధంగా సంధి కాల ప్రణాళిక తో కూడినటువంటి మార్పు ను తీసుకు వచ్చేందుకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
జిఎస్టిఎన్ లో ప్రభుత్వేతర సంస్థల చేతిలో ఉన్న యావత్తు 51 శాతం ఎక్విటీ ని కేంద్రం మరియు రాష్ట్ర ప్రభుత్వాలు సరి సమానంగా కొనుగోలు చేయడం తో పాటు ప్రైవేటు కంపెనీల చేతి లో ఉన్న ఎక్విటీ ని కొనుగోలు చేసే ప్రక్రియ ను మొదలుపెట్టేందుకు జిఎస్టిఎన్ బోర్డు ను అనుమతించడం.
వంద శాతం ప్రభుత్వ యాజమాన్యం లోని పునర్ వ్యవస్థీకరించబడే జిఎస్టిఎన్ లో కేంద్రం  మరియు రాష్ట్రాలు  ఎక్విటీ ని కలిగివుండాలి.
జిఎస్టిఎన్ బోర్డు ప్రస్తుత స్వరూపం లో మార్పునకు అనుమతిని ఇవ్వడం; ఇందులో కేంద్రం నుండి మరియు రాష్ట్రాల నుండి ముగ్గురేసి డైరెక్టర్లను చేర్చుకోవడం తో పాటు మరో ముగ్గురు ఇండిపెండెంట్ డైరెక్టర్ల ను బోర్డ్ ఆఫ్ డైరెక్టర్లు నామినేట్ చేస్తారు; ఒక ఛైర్మన్ ను మరియు సిఇఒ ను కూడా నియమించవలసివుంటుంది; అంటే డైరెక్టర్ల మొత్తం సంఖ్య 11 కు చేర్చాలి.
(
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 212.39 కోట్ల డోసులు  అందించారు
గత 24 గంటల్లో 22,50,854 డోసులు అందించారు
దేశవ్యాప్త క్రియాశీల కేసుల సంఖ్య 64,667
మొత్తం కేసుల్లో క్రియాశీల కేసులు 0.15%
ప్రస్తుత రికవరీ రేటు 98.67%
గత 24 గంటల్లో 10,828 మంది కోలుకున్నారు. దీంతో, కోలుకున్నవారి మొత్తం సంఖ్య 4,38,35,852 కు పెరిగింది.
గత 24 గంటల్లో 7,231 కొత్త కేసులు నమోదయ్యాయి.
రోజువారీ పాజిటివిటీ రేటు 2.05%
వారపు పాజిటివిటీ రేటు 2.55%
గత 24 గంటల్లో చేసిన 3,52,166 కొవిడ్ పరీక్షలతో కలిపి ఇప్పటివరకు 88.58 కోట్ల పరీక్షలు చేశారు.
ప్రధాన మంత్రి కార్యాలయం
కరోనా వాక్సిన్ అభివృద్ధి, ఔషధ అన్వేషణ, చికిత్స, పరీక్షలకు సంబంధించిన టాస్క్ఫోర్స్ సమావేశానికి అధ్యక్షత వహించిన ప్రధానమంత్రి
టీకా అభివృద్ధి, ఔషధాల ఆవిష్కరణ, రోగ నిర్ధారణ ,చికిత్స, పరీక్షలలో భారతదేశం చేస్తున్న ప్రయత్నాలకు సంబంధించి ప్రస్తుత కృషిని ప్రధానమంత్రి ఈరోజు సమీక్షించారు. భారతీయ వ్యాక్సిన్ కంపెనీలు వాటి నాణ్యత, ఉత్పాదక సామర్థ్యం విషయంలో పేరెన్నికగన్నాయి. ప్రపంచవ్యాప్తంగా ఇవి తమ కార్యకలపాలు సాగిస్తున్నాయి. దీనికితోడు ప్రస్తుతం, వారు వ్యాక్సిన్ అభివృద్ధి పరిశోధనలో ప్రారంభ దశ ఆవిష్కర్తలుగా వచ్చారు. అదేవిధంగా, భారతీయ అధ్యయన సంస్థలు, స్టార్టప్లు కూడా ఈ విషయంలో ముందున్నాయి. కరోనా వ్యాక్సిన్ అభివృద్ధి కి సంబంధించి 30 కి పైగా భారతీయ వ్యాక్సిన్లు వివిధ దశలలో ఉన్నాయి, కొన్ని నమూనా పరీక్షల దశకు వెళ్తున్నాయి
అదేవిధంగా, ఔషధ అభివృద్ధిలో మూడు విధానాలు అనుసరిస్తున్నారు. మొదట, ఇప్పటికే ఉన్న ఔషధాల పునర్వినియోగం. ఈ విభాగంలో కనీసం నాలుగు మందులు పరీక్షలో ఉన్నాయి. రెండవది, ప్రయోగశాల ధృవీకరణతో అధిక పెర్ఫార్మెన్స్ కంప్యుటేషనల్ అప్రోచ్ ద్వారా కొత్త ఔషధాల , అణువుల అభివృద్ధి. మూడవది, సాధారణ యాంటీ-వైరల్ ప్రాపర్టీలకోసం మొక్కల నుంచి తీసిన ఉత్పత్తులను పరిశీలించడం.
ఆర్టి-పిసిఆర్ విధానం , యాంటీబాడీ డిటెక్షన్ కోసం , రోగ నిర్ధారణ , పరీక్షలకు సంబంధించి అనేక విద్యా పరిశోధనా సంస్థలు స్టార్టప్లు కొత్త పరీక్షలను అభివృద్ధి చేశాయి. అదనంగా, దేశవ్యాప్తంగా ప్రయోగశాలలను అనుసంధానించడం ద్వారా, ఈ రెండు రకాల పరీక్షల సామర్థ్యం భారీగా పెరిగింది. ప్రస్తుత అవసరాలను తీర్చడం ద్వారా, పరీక్ష కోసం అవసరమైన వాటిని దిగుమతి చేసుకునే సమస్యను భారతీయ స్టార్టప్లు, పరిశ్రమల కన్సార్టియా పరిష్కరించింది. ప్రస్తుతం ఈ రంగంపై ప్రత్యేక దృష్టి పెట్టడం, దీర్ఘకాలిక పరిశ్రమ అభివృద్ధికి అవకాశం కల్పిస్తోంది..
అధ్యయన సంస్థలు, పరిశ్రమ ప్రభుత్వం , అసాధారణమైన, వేగవంతమైన సమర్థవంతమైన నియంత్రణ ప్రక్రియతో కలసి ముందుకు రావడాన్ని ప్రధానమంత్రి నిర్వహించిన సమావేశంలో గుర్తించారు. . ఇటువంటి సమన్వయం ,వేగాన్ని ప్రామాణిక ఆపరేటింగ్ ప్రొసీజర్లో పొందుపరచాలని ప్రధాని ఆకాంక్షించారు.సంక్షోభంలో సాధ్యమయ్యేది ,రోజువారీ శాస్త్రీయ కార్యకలాపాలలో ఒక భాగంగా ఉండాలని ఆయన ఉద్ఘాటించారు.
ఔషధ ఆవిష్కరణలో కంప్యూటర్ సైన్స్, రసాయన శాస్త్రం, బయోటెక్నాలజీ వంటి విభాగాలు కలసి ముందుకు రావడంపట్ల శాస్త్రవేత్తలను అభినందిస్తున్నానని ప్రధాని అన్నారు. సింథసిస్ కు కంప్యూటర్ సైన్ప్ను, లేబరెటరీలలో పరీక్షలను అనుసంధానించే అంశంపై హ్యాకథాన్ నిర్వహించాలని ప్రధానమంత్రి సూచించారు. ఈ హ్యాకథాన్లో విజయం సాధించిన వారిని స్టార్టప్లు తీసుకుని పరిశోధనలను మరింత అభివృద్ధి, ఉన్నత స్థాయికి తీసుకుపోవడానికి వీలు కలుగుతుందని ఆయన అన్నారు.
మౌలిక విజ్ఞాన శాస్త్రవేత్తల నుంచి అనువర్తిత శాస్త్రాలవారి వరకు, భారతీయ శాస్త్రవేత్తలు,వినూత్న ,అసలైన పద్ధతిలో పరిశ్రమతో కలిసి రావడం ఆనందంగా ఉందని ప్రధానమంత్రి అన్నారు. ఈ రకమైన గర్వకారణమైన ధోరణి, వాస్తవికత, స్ఫూర్తి మనం ముందుకు సాగే విధానంలో బలంగా కనిపించాలి.. అప్పుడే మనం సైన్స్ లో ఇతరులకు అనుచరులుగా కాక, ప్రపంచంలోనే అత్యుత్తమమైన స్థాయిలో ఉండగలం.
ఆర్థిక మంత్రిత్వ శాఖ
ముంబైలో ఆర్థిక స్థిరత్వం మరియు అభివృద్ధి మండలి 25వ సమావేశం
ఆర్థిక పరిస్థితులు మరియు ఆర్థిక సంస్థల పనితీరుపై స్థిరమైన పర్యవేక్షణ అవసరంగా గుర్తించిన ఎఫ్ ఎస్ డి సి
ఆర్థిక స్థిరత్వం మరియు అభివృద్ధి మండలి  25వ సమావేశం ముంబైలో కేంద్ర ఆర్థిక మంత్రి శ్రీమతి నిర్మలా సీతారామన్ అధ్యక్షతన జరిగింది. ఆర్థిక మంత్రి రెండు రోజుల బడ్జెట్ అనంతర పర్యటనలో నగరానికి వచ్చారు. అక్కడ ఆమె పరిశ్రమల ప్రతినిధులు, ఆర్థిక రంగం, మార్కెట్ నిపుణులు మరియు బ్యాంకర్లతో సమావేశమయ్యారు.
ఎఫ్ ఎస్ డి సి కి సంబంధించిన వివిధ ఆదేశాలు, ప్రపంచ మరియు దేశీయ పరిణామాల దృష్ట్యా తలెత్తే ప్రధాన స్థూల-ఆర్థిక సవాళ్లపై కౌన్సిల్ చర్చించింది. ప్రభుత్వం మరియు అన్ని రెగ్యులేటర్లు ఆర్థిక పరిస్థితులు మరియు ముఖ్యమైన ఆర్థిక సంస్థల పనితీరుపై నిరంతరం నిఘా ఉంచాల్సిన అవసరం ఉందని కౌన్సిల్ పేర్కొంది, ముఖ్యంగా ఇది మధ్యస్థ మరియు దీర్ఘకాలిక ఆర్థిక దుర్బలత్వాలను బహిర్గతం చేయగలదని పరిగణనలోకి తీసుకుంటుంది. ఆర్థిక రంగం మరింత అభివృద్ధికి మరియు స్థూల ఆర్థిక స్థిరత్వంతో సమ్మిళిత ఆర్థిక వృద్ధిని సాధించడానికి అవసరమైన చర్యలను కౌన్సిల్ చర్చించింది.
కౌన్సిల్ కరెన్సీ నిర్వహణకు సంబంధించిన కార్యాచరణ అంశాలపై చర్చించింది. ఇది ఆర్బీఐ గవర్నర్ అధ్యక్షతన ఎఫ్ ఎస్ డి సి సబ్-కమిటీ చేపట్టిన కార్యకలాపాలు మరియు ఎఫ్ ఎస్ డి సి గత నిర్ణయాలపై సభ్యులు తీసుకున్న చర్యలను కూడా పరిశీలించింది.
25వ ఎఫ్ ఎస్ డి సి సమావేశానికి ఆర్థిక శాఖ సహాయ మంత్రి డాక్టర్ భగవత్ కిషన్రావ్ కరాడ్ కూడా హాజరయ్యారు. ఇంకా ఈ సమావేశంలో రిజర్వ్ బ్యాంక్ ఆఫ్ ఇండియా గవర్నర్ శ్రీ శక్తికాంత దాస్, ఆర్థిక కార్యదర్శి మరియు వ్యయ కార్యదర్శి డాక్టర్ టీవీ సోమనాథన్; శ్రీ అజయ్ సేథ్, ఆర్థిక వ్యవహారాల కార్యదర్శి; శ్రీ తరుణ్ బజాజ్, రెవెన్యూ కార్యదర్శి; శ్రీ సంజయ్ మల్హోత్రా, ఫైనాన్షియల్ సర్వీసెస్ సెక్రటరీ; శ్రీ అజయ్ ప్రకాష్ సాహ్నీ, ఎలక్ట్రానిక్స్ మరియు ఇన్ఫర్మేషన్ టెక్నాలజీ మంత్రిత్వ శాఖ కార్యదర్శి; శ్రీ రాజేష్ వర్మ, కార్పొరేట్ వ్యవహారాల మంత్రిత్వ శాఖ కార్యదర్శి; డా. వి. అనంత నాగేశ్వరన్, ఆర్థిక మంత్రిత్వ శాఖ ముఖ్య ఆర్థిక సలహాదారు; శ్రీ అజయ్ త్యాగి, చైర్పర్సన్, సెక్యూరిటీస్ అండ్ ఎక్స్ఛేంజ్ బోర్డ్ ఆఫ్ ఇండియా; శ్రీ సుప్రతిమ్ బంద్యోపాధ్యాయ, ఛైర్పర్సన్, పెన్షన్ ఫండ్ రెగ్యులేటరీ అండ్ డెవలప్మెంట్ అథారిటీ; శ్రీ ఇంజేటి శ్రీనివాస్, చైర్ పర్సన్, ఇంటర్నేషనల్ ఫైనాన్షియల్ సర్వీసెస్ సెంటర్స్ అథారిటీ; శ్రీమతి టిఎల్ అలమేలు, సభ్యురాలు, ఇన్సూరెన్స్ అండ్ రెగ్యులేటరీ డెవలప్మెంట్ అథారిటీ ఆఫ్ ఇండియా; ఎఫ్ ఎస్ డి సి కార్యదర్శి, ఆర్థిక వ్యవహారాల శాఖ, ఆర్థిక మంత్రిత్వ శాఖ.
ఆర్థిక మార్కెట్ నియంత్రణదారులతో సంప్రదించి ఆర్థిక స్థిరత్వాన్ని కొనసాగించడానికి, అంతర్-నియంత్రణ సమన్వయాన్ని పెంపొందించడానికి మరియు ఆర్థిక రంగ అభివృద్ధిని ప్రోత్సహించడానికి యంత్రాంగాన్ని బలోపేతం చేయడానికి ఆర్థిక స్థిరత్వం, అభివృద్ధి మండలిని ప్రభుత్వం ఏర్పాటు చేసింది. నియంత్రకుల స్వయంప్రతిపత్తికి పక్షపాతం లేకుండా, కౌన్సిల్ పెద్ద ఆర్థిక సమ్మేళనాల పనితీరుతో సహా ఆర్థిక వ్యవస్థ స్థూల-వివేక పరిశీలనను పర్యవేక్షిస్తుంది. ఇంటర్-రెగ్యులేటరీ కోఆర్డినేషన్, ఆర్థిక రంగ అభివృద్ధి సమస్యలను పరిష్కరిస్తుంది. ఇది ఆర్థిక అక్షరాస్యత మరియు ఆర్థిక చేరికపై కూడా దృష్టి పెడుతుంది.(Visitor Counter : 131
ప్రధాన మంత్రి కార్యాలయం
రాష్ట్రపతి వ్యాసాన్ని శేర్ చేసిన ప్రధాన మంత్రి
ప్రధాన మంత్రి శ్రీ నరేంద్ర మోదీ ఈ రోజు న మహిళ ల అంతర్జాతీయ దినం సందర్భం లో రాష్ట్రపతి శ్రీమతి ద్రౌపది ముర్ము గారు వ్రాసినటువంటి ఒక వ్యాసాన్ని శేర్ చేశారు. ‘‘హర్ స్టోరీ, మై స్టోరీ - వై ఐ యామ్ హోప్ ఫుల్ అబౌట్ జెండర్ జస్టిస్’’  అనే శీర్షిక తో ఉన్నటువంటి ఆ యొక్క రచన నిజానికి భారతదేశం లో మహిళ ల అజేయ భావన ను గురించి మరియు స్వయం గా ఆమె యొక్క జీవన వృత్తాంతాన్ని గురించి వివరించింది.
ప్రధాన మంత్రి ఒక ట్వీట్ లో -
‘‘త్రిపుర నుండి తిరిగి వచ్చే సమయం లో నేను ఈ వ్యాసాన్ని చదివాను, ఈ వ్యాసం అత్యంత ప్రేరణదాయకం గా ఉంది అనిపించింది. ఈ వ్యాసాన్ని చదవండి అంటూ ఇతరులకు కూడా నేను విజ్ఞప్తి చేస్తున్నాను. మహిళల దినం సందర్భం లో, ఇది ఒక అత్యంత ప్రేరణదాయకమైనటువంటి వ్యక్తిత్వం యొక్క జీవన వృత్తాంతం గా ఉంది; ఆ వ్యక్తి ప్రజల కు సేవ చేయడం కోసం తన జీవనాన్ని అంకితం చేసి, మరి ఆ క్రమం లో భారతదేశాని కి రాష్ట్రపతి గా ఎదిగారు.’’ అని పేర్కొన్నారు.
రహదారి రవాణా, హైవేల మంత్రిత్వ శాఖ
వాహన తుక్కు విధానం
ప్రోత్సాహకాలు/నిరుత్సాహకాల శ్రేణితో; పాత, కాలం చెల్లిన కాలుష్య వాహనాలను తొలగించడానికి తుక్కు విధానం రూపొందించారు. వాహన, అనుబంధ పరిశ్రమల్లో అధిక అభివృద్ధికి ఇది కారణమయ్యే అవకాశం ఉంది. అరుదైన లోహాలు, ఉక్కు పరిశ్రమకు ముడి పదార్థాలను లభ్యతపైనా భరోసానిస్తుంది. ఈ విధానం కారణంగా, తుక్కు వ్యవస్థ అభివృద్ధితో అధిక ఉపాధి అవకాశాలకు, రవాణా రంగంలో అధిక వృద్ధికి అవకాశం ఉంది.
కేంద్ర రహదారి రవాణా, హైవేల శాఖ మంత్రి శ్రీ నితిన్ గడ్కరీ ఈ సమాచారాన్ని లిఖితపూర్వక సమాధానంగా ఇవాళ లోక్సభకు సమర్పించారు.
ఆరోగ్య, కుటుంబ సంక్షేమ మంత్రిత్వ శాఖ
సంశయాన్ని వదిలి త్వరగా కోవిడ్ టీకా తీసుకోవాలని ప్రజలకు గవర్నరు పిలుపు
కోవిడ్ వ్యాక్సినేషన్ పై ప్రచార వాహనాలను జెండా ఊపి ప్రారంభించిన గవర్నరు
కరోనా వైరస్ ను ఎదుర్కోవడానికి వీలుగా ప్రతి ఒక్కరూ టీకా తీసుకోవాలని రాష్ట్ర గవర్నరు శ్రీమతి తమిళిసై సౌందరరాజన్ పిలుపునిచ్చారు. కేంద్ర సమాచార, ప్రసార మంత్రిత్వ శాఖకు చెందిన రీజినల్ ఔట్రీచ్ బ్యూరో  కోవిడ్ జాగ్రత్తలు, వ్యాక్సినేషన్పై ఏర్పాటుచేసిన డిజిటల్ మొబైల్ వీడియో పబ్లిసిటీ వాహనాలను శనివారం ఆమె రాజభవన్లో జెండా ఊపి ప్రారంభించారు. ఈ సందర్భంగా ఆమె మాట్లాడుతూ ఇంతకు ముందు ప్రజలలో కోవిడ్ టీకాపై ఉన్న సంశయం క్రమంగా తొలగిపోయి ప్రస్తుతం భారత్ 42 కోట్ల మందికిపైగా ప్రజలకు టీకా అందించి ప్రపంచంలోనే అత్యధిక మందికి టీకాలు అందించిన దేశాలలో ఒకటిగా అవతరించిందని అన్నారు. టీకా తీసుకుని కరోనా వైరస్ పట్ల బాహుబలిగా మారాలన్న ప్రధానమంత్రి పిలుపును ప్రస్తావిస్తూ ఆయన సందేశాన్ని ఇంకా టీకా పట్ల సంశయాలు ఉన్న గ్రామీణ, గిరిజన ప్రాంతాలకు చేరవేయాలని ఆమె పిలుపునిచ్చారు. తాను స్వయంగా ఇటీవల ఒక గిరిజన ప్రాంతంలో కోవిడ్ టీకా రెండో డోసు తీసుకున్న విషయాన్ని గవర్నరు గుర్తు చేశారు. కోవిడ్ టీకా ఆవశ్యకతపై ప్రధాని తరచుగా ఇస్తున్న సందేశాలు, 18 ఏళ్లు పైబడిన ప్రతి ఒక్కరికీ ఉచిత టీకాలు అందించాలన్న ప్రభుత్వ నిర్ణయాన్ని ప్రజలందరికీ చేరవేయాలని ఆమె అన్నారు.
కోవిడ్ వ్యాక్సినేషన్పై సరైన సమయంలో ప్రచార కార్యక్రమాన్ని నిర్వహిస్తున్నందుకు రీజనల్ ఔట్రీచ్ బ్యూరోను అభినందించిన గవర్నరు, ఆర్ఓబీ రూపొందించిన లఘు చిత్రాలు, క్రియేటివ్స్ ప్రజలలో టీకాలపై అవగాహన పెంచడానికి ఎంతో దోహద పడతాయన్న ఆశాభావాన్ని వ్యక్తం చేశారు.
గవర్నరు ప్రారంభించిన పది మొబైల్ డిజిటల్ ప్రచార వాహనాల ద్వారా వారం రోజుల పాటు అనగా జులై 24 నుంచి 30 వరకు రాష్ట్రంలోని 29 జిల్లాలు - అదిలాబాద్, భద్రాద్రి కొత్తగూడెం, జగిత్యాల, జనగాం, జయశంకర్ భూపాలపల్లి, జోగులాంబ గద్వాల, కామారెడ్డి, కరీంనగర్, ఖమ్మం, కోమరం భీమ్ అసిఫాబాద్, మహబూబాబాద్, మహబూబ్నగర్, మంచిర్యాల, మెదక్, ములుగు, నాగర్ కర్నూల్, నల్గొండ, నిర్మల్, నిజామాబాద్, పెద్దపల్లి, రాజన్న సిరిసిల్ల, సంగారెడ్డి, సిద్ధిపేట, సూర్యాపేట, వికారాబాద్, వనపర్తి, వరంగల్ , వరంగల్ , యాదాద్రి భువనగిరి జిల్లాల్లో కోవిడ్ వ్యాక్సినేషన్పై ప్రచార కార్ంక్రమాలు నిర్వహిస్తారు. ఈ వీడియో వ్యాన్లు ఆయా జిల్లాల్లోని జన సమ్మర్థం ఎక్కువగా ఉండే ప్రాంతాలు, ముఖ్యంగా - రైల్వే స్టేషన్లు, బస్ స్టేషన్లు, మార్కెట్లు, వ్యాపార కూడళ్ళు, ట్రాఫిక్ జంక్షన్ల వద్ద ప్రజలకు అవగాహన కల్పిస్తాయి. కోవిడ్ వ్యాక్సిన్ పై సమాజం లోని కొన్ని వర్గాల్లో సందేహాలు నెలకొనడం, కొన్ని ప్రాంతాల్లో టీకాలు తీసుకున్నవారి సంఖ్య తక్కువగా నమోదు అవుతున్న దృష్ట్యా ఈ ప్రచార కార్యక్రమం నిర్వహించడం జరుగుతోంది.
ఈ కార్యక్రమంలో ఆర్ఓబీ డైరెక్టర్ జనరల్  శ్రీ ఎస్.వెంకటేశ్వర్, డైరెక్టర్ శ్రీమితి శృతిపాటిల్, డెప్యూటీ డైరెక్టర్ డాక్టర్ మానస్ కృష్ణకాంత్తోపాటు రాజభవన్ సీనియర్ అధికారులు పాల్గొన్నారు.
జల శక్తి మంత్రిత్వ శాఖ
దేశవ్యాప్తంగా ఇంటింటికీ త్రాగునీరు అందించటానికి ఉద్దేశించిన ఘర్ జల్ పూర్తి చేసిన రాష్ట్రంగా గోవా మిగిలిన రాష్ట్రాలకు ఆదర్శంగా నిలిచిన గోవా
త్రాగు నీరందించటం కేంద్ర ప్రభుత్వ ప్రాధాన్యం: కేంద్రమంత్రి షెకావత్
దేశంలో ఇంటింటికీ త్రాగునీరు అందించిన మొదటి రాష్ట్రంగా గోవా తన ప్రత్యేకత చాటుకుంది. దాదాపు 12.30 లక్షల ఇళ్ళకు పైపులు ద్వారా త్రాగు నీరందించే పథకాన్ని విజయవంతంగా అమలు చేసింది. జల్ జీవన్ మిషన్ వలన కలిగే లాభాలను ఇంటింటికీ తీసుకువెళుతూ గ్రామీణ ప్రాంతాల్లో జీవితం సుఖమయం చేయటానికి ఇది ఉపయోగపడిందని గోవా ముఖ్యమంత్రి శ్రీ ప్రమోద్ సావంత్ అన్నారు. అంకిత భావంతో కూడిన కృషి తగిన ఫలితాల నిచ్చింది.
2020 జూన్ లో కేంద్ర జలశక్తి శాఖామంత్రి శ్రీ గజేంద్ర సింగ్ షెకావత్ గోవా ముఖ్యమంత్రికి లేఖ రాస్తూ, రాష్ట్ర వార్షిక కార్యాచరణ కింద గ్రామీణ ప్రాంతాల్లో 100శాతం ఇళ్ళకు నీటి కనెక్షన్లు ఇవ్వటాన్ని అభినందించారు. ఈ పథకానికి కేంద్రం పూర్తిగా సహకరిస్తుందని హామీ ఇచ్చారు అందుకు అనుగుణంగానే గోవాకు 2020-21 సంవత్సరానికి గాను నిధుల కేటాయింపును రూ.12.49 కోట్లకు పెంచామన్నారు. వివిధ కేంద్ర ప్రభుత్వాల పథకాలను సమీకృతం చేయటం ద్వారా లబ్ధి పొందవచ్చునని సూచించారు. గ్రామీణ ఉపాధి హామీ, 15వ ఆర్థిక సంఘం నిధులు, జిల్లా ఖనిజాభివృద్ధి సంస్థ నిధి, సి ఎస్ ఆర్ నిధులు స్థానిక ప్రాంత అభివృద్ధి నిధి తదితరాలు కలుపుకోవటం ద్వారా లబ్ధిపొందాలన్నారు. దీనివలన త్రాగునీటి వనరులను పటిష్టం చేయవచ్చునన్నారు.
గోవా, ఉత్తర గోవా జిల్లాల్లోని 1.65 లక్షల గ్రామీణ ఇళ్ళు . దక్షిణ గోవా జిల్లాలోని 98,000 గ్రామీణ ఇళ్ళు 191 గ్రామ పంచాయితీలకు చెందినవి కాగా వాటన్నిటికీ పంపుల ద్వారా నీటి సరఫరా జరుగుతుంది. నీటి పరీక్షల సౌకర్యాలను పెంచటం కోసం ఎన్ ఎ బి ఎల్ అక్రెడిటేషన్ పొందిన ప్రభుత్వం 14 నీటి పరీక్షాకేంద్రాలు ఏర్పాటు చేసే పనిలో రాష్ట్ర ప్రభుత్వం ఉందన్నారు. జల్ జీవన్ మిషన్ కింద ప్రత్రి గ్రామానికీ ఐదుగురు వ్యక్తులు, ముఖ్యంగా మహిళలు శిక్షణ పొంది ఉండటం తప్పనిసరి అన్నారు. క్షేట్ర స్థాయి పరీక్షాకిట్ల సాయంతో వారే పరీక్షలు జరుపుతారని మంత్రి చెప్పారు.
గోవా సాధించిన విజయం ఇతర రాష్ట్రాలకు ఆదర్శంగా ఉంటుందని పేర్కొంటూ ఆ విధంగా ప్రతి ఇంటికీ త్రాగు నీరందించే లక్ష్యం త్వరలోనే అమలు జరుగుతుందని ఆశాభావం వ్యక్తం చేశారు. ఇంటింటికీ పైపుల ద్వారా నీరు అనే నిశ్శబ్ద విప్లవం భారత గ్రామీణ ప్రాంతాల్లో జరుగుతున్న మార్పుకు నిదర్శనమని ఆయన అభివర్ణించారు. ఇది నవభారత్ పురోగతిలో భాగమన్నారు.
ఈ విధంగా అందరికీ త్రాగునీటిని అందించటంలో విజయం సాధిమ్చిన మీదట గోవా రాష్టం సెన్సార్ ఆధారిత మానిటరింగ్ వ్యవస్థను రూపొందిస్తున్నదని, దీనివలన నీటి సరఫరా తీరుతెన్నులు తగినంతగా అందుతున్నదీ లేనిదీ పర్యవేక్షించటానికి, నీటి నాణ్యతను పరీక్షించటానికి ఉపయోగపడుతుందన్నారు. ప్రతి ఇంటికీ క్రనం తప్పకుండా దీర్ఘకాల ప్రాతిపదికన అందటాన్ని ధ్రువీకరించుకోవచ్చునన్నారు.